# МИНИСТЕРСТВО НА ЗЕМЕДЕЛИЕТО

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 05

от 20.04.2022 г.

**Р Е Ш Е Н И Е**

**№ КЗЗ – 05**

**от 20 април 2022 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и чл. 40, ал. 1, т. 2, във връзка с чл. 19 от Закона за опазване на земеделските земи:***

**1.** Не разрешава утвърждаване на площадка за проектиране, с която се засяга около 6 004 кв.м. земеделска земя от девета категория, неполивна, собственост на Община Г., за изграждане на обект: „Общинско сметище за неопасни отпадъци“, поземлен имот с идентификатор 17645.51.16 по КККР на гр. Г., местност „Барата“, община Г., област В., поради това че инвестиционното намерение не отговаря на политиките на управление на отпадъците, съгласно Закона за управление на отпадъците и националния план за управление на отпадъците за периода 2021 г./2028 г. Инвестиционното намерение не съответства на представеното решение № МО-13-ЕО/2020 г. на РИОСВ – Монтана.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**2.** Променя предназначението на 86805 кв. м земеделска земя, трета категория, неполивна, собственост на Община И., за изграждане на обект: „Производствено - складова база“, поземлен имот с идентификатор 55782.47.3 по КККР на гр. И., местност „Средните обори“, община И., област П., при граници, посочени в приложените скица и влязъл в сила ПУП – ПРЗ.

На основание чл. 30, ал. 2 от ЗОЗЗ при промяна на предназначението на земеделска земя от общинския поземлен фонд, се заплаща местна такса, определена от общинския съвет.

***III. На основание чл. 40, ал. 1, т. 7, във връзка с чл. 36 от Закона за опазване на земеделските земи и чл. 64, ал. 4 от Правилника за прилагане на Закона за опазване на земеделските земи:***

**3.** Изменя Решение КЗЗ-01/11.02.2022 г., т. 4 на Комисията за земеделските земи, както следва:

Думите „собственост на Община П.“ се заменят със „собственост на Община С.“ и думите „местност „Пасището“ се заменят с „местност „Бунара“.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**